Gaston Maspero - Wikipèdia

# Gaston Maspero

### Un article de Wikipèdia, l'enciclopèdia liura.

Gaston Maspero

Gaston Maspero (París, lo 23 de junh de 1846 – lo 30 de junh de 1916) Egiptològ francés d’origina lombarda, e professor au Collègi de França.

Maspero qu’avó la soa voacion de mainatge e qu’aprengó hèra com autodidacte. Que hasó los estudis a l’Escòla Normau e, en 1867 que conegó l’egiptològ Auguste Mariette qui’u balhè dus tèxtes ieroglifics mauaisits d’arrevirar, çò que Maspero hasó suu pic en los bèth publicar e en començar atau de bastir la soa reputacion (ad aquera epòca la filologia egipciana que n'èra encara a la soa joenessa e arrevirar que podèva estar, encara mei que uei lo dia, ua vertadèra aventura scientifica). Que tribalhè un temps en America deu Sud, puish tornat en França, que ho nommat repetitor d’egipcian ancian a l’Escòla Practica de Hauts Estudis abans de préner la cadièra de Joan Francés Champolion au collègi de França. A partir de 1880 que comencè los sons recèrcs en Egipte en amassant e copiant tèxtes e en lutant contra lo trafec d’antiquitats egipcianas (un mau hèra espandit per’mor deus colleccionaires europèus e americans). Qu’ei atau qui hasó arrestar los hrairs Abd al-Russul qui avoèn on e’strabavan las tombas que pilhavan. Enter 1886 e 1899 que s’estó en França abans de tornar en Egipte tà sonhar las roïnas de Karnak alebadas per un terratrem. Mercés a las soas reponsabilitats, qu’avó loparat de recomendar lo joen egiptològ Howard Carter au son futur mecenàs Lord Carnavon. Que’s morí a París en 1916 e que ho sepelit au Cementèri Montparnasse.

| Portal Egiptopèdia | Accedissètz dirèctament als articles de Wikipèdia concernent l'Egipte antica : Istòria | Geografia | Organizacion politica | Faraon | Art | Mitologia | Dius | Vida vidanta | Bibliografia | Egiptològs | Lexic

Recuperat(ada) de "http://oc.wikipedia.org../../../g/a/s/Gaston_Maspero_14eb.html"

Categorias: Indèx egiptologic • Egiptològ • Naissença en 1846 • Decès en 1916 • Normalian • Acadèmia de las inscripcions e belas letras

##### Views

- Article
- Discussion
- Version actuala

##### Recercar

##### Autras lengas

- Deutsch
- English
- Italiano
- Nederlands
- Polski
- Русский